बुजुर्गों का सम्मान करना हमारा कर्तव्य:तोमर
ग्वालियर| बुजुर्ग हमारी धरोहर हैं। उनका सम्मान करना हमारा कर्तव्य होना चाहिए। यह बात केंद्रीय मंत्री नरेंद्र सिंह तोमर ने वार्ड 32 में आयोजित ज्येष्ठजन-श्रेष्ठजन सम्मान,वार्ड र| सम्मान समारोह एवं विकास की एक डगर (द्वितीय सोपान) पत्रिका के विमोचन समारोह में बतौर मुख्य अतिथि कही। कार्यक्रम की अध्यक्षता करते हुए महापौर विवेक नारायण शेजवलकर ने वार्ड में आयोजित ऐसे अनोखे कार्यक्रमों की सराहना करते हुए वार्ड 32 को आदर्श वार्ड का पर्याय बताया। इस दौरान वार्ड 32 की पार्षद अनीता शर्मा व राजेंद्र शर्मा उपस्थित रहे।
होटल शेल्टर में आयोजित सम्मान समारोह में वार्ड र| सम्मान से डाॅ. पुनीत रस्तोगी व नेत्र रोग विशेषज्ञ डॉ. पुरेंद्र भसीन को सम्मानित किया गया। इसके साथ की वार्ड के ऐसे ग्यारह वृद्धजनों का सम्मान भी किया गया जिन्होंने अपने जीवन के 80 वर्ष पूर्ण किए एवं साथ ही समाज में विशेष रूप से योगदान दिया। कार्यक्रम का संचालन आरके उपाध्याय एवं आभार आरपी अग्रवाल ने व्यक्त किया। कार्यक्रम में विशेष रूप से साडा अध्यक्ष राकेश जादौन एवं जीडीए अध्यक्ष अभय चैधरी ,सभापति राकेश माहौर उपस्थित रहे।
इन्हें मिला सम्मान: घनश्याम गौतम, विजय कुमार पांडेय, एसपी शर्मा, लक्ष्मन दास शर्मा, जीएस सक्सेना, प्रकाश दीक्षित, प्रेमसहाय सक्सैना, बीएस शर्मा, जेपी पाठक एवं यदुवीर सिंह जादौन का सम्मान अतिथियों द्वारा किया गया।
वार्ड 32 में आयोजित सम्मान समारोह में उपस्थित बुजुर्ग व अन्य।
hin_Deva hin_Deva hin_Deva awa_Deva hin_Deva